**2.B**

**Skazený svet**

Svet nie je miesto, kde pravda víťazí,

Ľudia chcú len cítiť chuť moci a peňazí.

Ak máš milión na účte, vtedy znamenáš veľa,

Ak charakter, tak márne hľadáš kúsok chleba.

Veci, ktoré všetkých trápia sú úspech, luxus, móda,

No v Afrike je problémom hlad a pitná voda.

Nech každý začne od seba a zem môže byť lepšia,

Miesto kde sa ľudia aj z maličkosti tešia.

Tak chráňme naše Tatry,

Aby sa nestali zo stromov vatry.

O zem sa treba starať, zem musíme chrániť,

Robia to aj chudobní, robia to aj páni.

**Henrieta Hlaváčová, Vladimír Sedliak,**

**Tomáš Koreň, Adriána Jelenčíková**

**EKOLOGICKÝ NEZMYSEL**

Príroda naša spanilá,

oj či pôdu hnojila.

Prírodné katastrofy,

prekvapujú nás deň čo deň,

nezostane stáť o chvíľu už žiaden peň.

Rúcajú sa stromy, kvety,

hľa, sťa na dome sú z nich parapety.

A za ňou hľadí hen, babka,

na tú krásu nevšednú,

bárs by odbila aj prasnicu poslednú.

Prasnička sa bráni zubami, kopytami.

No prírodu ľudia ničia,

ekológovia na nás hlasno kričia.

Tak chráňme našu Zem,

nech nepríde náš posledný deň!

**Diana Matejčíková, Matej Nevedel, Adam Svetlík,**

**Miroslava Mladá, Kristína Macková**

Klíma sa mení

príčinou sme tomu my,

každý hľadá alibi.

Kto zato vlastne môže?

Kto stým niečo zmôže?

Emisie vypúšťame,

zločinu sa dopúšťame.

Ničíme si vlastné lesy;

úmyselne škodíme si.

Znečistené toky a dažde kyslé,

čas zapojiť vaše mysle.

Pokiaľ vám toto doposiaľ nevadí

či ste dieťa, starec či dospelý,

nemáte právo nazývať sa vyspelý.

Jednotlivec vraj nič nezmení...

Ak sa však spojíme,

planétu včas zachrániť stihneme.

**Matej Jasík**

Na Zemi sa rôzne veci dejú,

a tak sa pýtam:,,Kam tieto dnešné časy spejú?"

Kadejaké prírodné katastrofy

ma prinútili písať tieto strofy.

Konkrétne globálne otepľovanie sa vôkol nás deje,

a preto sú naše srdcia plné beznádeje.

Čo sa s nami stane,keď moria pevniny zalejú?

Určite viem,že Holanďania si už potom pivo nenalejú.

Možno šťastie v nešťastí mať budeme,

no viem,že osudu nášmu neujdeme.

A tým končím túto globálnu báseň,

no nesnažte sa to brať ako kázeň.

Z vlastných chýb sa prosím poučte

a Geografiu sa riadne učte.

**Vladimíra Činčurová ,Petra Šperková,**

**Lucia Petríková, Lucia Hubová**

**Ako môžeme pomôcť rozvojovým krajinám?**

Ľudia boli stvorení ako seberovní. Nemalo by byť dôležité či sú bieli alebo čierni, bohatí alebo chudobní, škaredí alebo pekní, Američania alebo Ázijčania. Každý by mal mať rovnaké šance na pekný život. My, ľudia, sme až príliš zahľadení do seba. Žijeme svoj presne nalinkovaný život a neobzeráme sa. Mnohokrát nás vykoľaja banálne maličkosti. A zrazu príde zvrat. Ráno, cestou do školy, do práce či len tak v aute počujeme, že na Srí Lanke zabilo tsunami 300 tisíc ľudí, že v Číne bolo zemetrasenie. Vtedy si povieme : „ vďaka Bohu, že som to nebol ja.“ Prírodné katastrofy sú málokedy predvídateľné. Prirútia sa, zanechajú spúšť, zabijú a po chvíli je po nich.

Téma PROBLÉM KRAJÍN TRETIEHO SVETA je čoraz viac obracaná nielen v médiách ale aj medzi ľuďmi. Čoraz viac si uvedomujeme že hlad, smäd a obyčajné choroby ešte stále zabíjajú. V súčasnom svete hrajú veľkú úlohu peniaze. Kto nemá peniaze, nemá nič... No a v týchto krajinách ich je menej ako kdekoľvek inde. Je samozrejmé, že bez pomoci tento problém nikdy nemôžu vyriešiť. Niektoré organizácie pomáhajú ľuďom, ktorí sú v núdzi. A ako ešte by sme mohli pomôcť? Nemali by sme byť tak veľmi zahľadení do seba mali by sme prispievať na pomoc, a nielen my „obyčajný“ ľudia ale hlavne osoby, ktoré zarábajú viac než je v ich silách minúť. Veď sa len pozrime na tie úbohé deti, ktoré umierajú hladom a smädom. To nám nie je hanba? Mali by sme sa zamyslieť nad tým či naozaj potrebujeme všetok ten luxus, ktorý my považujeme za štandard. Obyvatelia tretieho sveta ho totiž nepoznajú.

Odstránenie chudoby je najväčšou ľudsko–právnou výzvou 21. storočia. Dôstojné životné podmienky , primeraná výživa ,zdravotnícka starostlivosť ,vzdelanie, dôstojná práca ochrana pred pohromami nie sú len rozvojové ciele –sú to aj ľudské práva.

**Kristína Kojnoková, Radka Šebeňová,**

**Kristína Hiadlovská, Laura Babjaková**